255 



Passevent. 

 Ouy, trescher sire, 

 Je le vous jure sur ma vie. 



Decius. 



Haro! je ne sçay que je die. 

 7231 Mes dieux, fault il que vous regnie, 



Moj- qui vous suis loyal servant? 



Pardray je ainsi ma baronnie 



Et les gens de ma conipaignie? 



Ne dcmourent il ja servant? 

 T240 Chascun va la mort deservant; 



Je n'y sçauroye remède mettre. 



De rage va mon coeur tremblant. 



Maulgré Venus et Tervagant, 



Sera ce faulx peuple mon maistre? 



Valerien. 

 7245 Par Apolin, le dieu celestre, 



C'est mal fait de vous courroucer. 



Entendez a moy, sire cher: 



Pour avoir fin de ceste guerre, 



Envoyez Ypolite querre 

 7250 Pour sçavoir s'il est crestien. 



Taequin. 

 Sire, croyez Valerien 

 Le prevost, car il vous conseille 

 Loyaulment. Faictes tost qu'on veille 

 Sur ce fait sans plus séjourner. 

 7255 Faictes voz tiraus atourner 

 A l'aller quérir prestement. 



POURPHIKE. 



On vous conseille loyaulment, 

 Hault empereur de Rommanie. 

 Faictes luy tost perdre la vie, 

 7260 S'il est ainsi comme on dit. 



De tous noz dieux soit il mauldit 

 Qui en aura miséricorde! 

 Soit atrainé a une corde 

 Devant vous et soit mis a mort. 



Decius. 



7265 II sera fait sans nul desport; 

 Mes chevaliers, je vous niercie. 

 Levés sus, levés, Fierainort, 

 Et toute vostre compaignie, 

 Et m'amènes, soit droit ou tort, 



7270 Tost, et ne cy séjournes mye, 

 Le faulx et traistre Ypolite 

 Qui a nostre loy deguerpie, 

 Dequoy il aura ce mérite. 

 Amenés le moy tost et viste, 



7275 Et le liez estroictement. 



Pas ainsi ne demourra quitte, 

 Puis qu'il a ouvré tellement. 



PlERAMORT. 



Vous le voirrés incontinent, 

 Se le grant dyable ne l'emporte; 

 7280 Car, par Apolin, qui ne ment, 

 Je le lieray de bonne sorte. 



Valerien. 

 Hastez vous, sans qu'on se déporte; 

 Vous ne faictes que deviser. 

 Faictes que vous gaingnés sa porte, 

 7285 Avant qu'on vous puisse aviser. 



Bruslecosté. 

 11 ne fault plus icy muser. 

 Devant! Fieramort, Maulevault, 

 Allon a nostre fait viser 

 Pour mieulx atraper ce ribault. 



7237 Parderay. 7270 cy manque. 



